
                  În raport de obiectul şi conţinutul său, iniţiativa legislativă face parte din categoria legilor organice.

                                                   Bucureşti, 06.11.2017

                                                                                                P.L.x 338/2017      
RAPORT COMUN  

asupra proiectului de Lege pentru modificarea şi completarea Legii nr.35/1997 privind organizarea şi funcţionarea instituţiei 
Avocatului Poporului
În temeiul dispoziţiilor art. 95 din Regulamentul Camerei Deputaţilor, republicat, cu modificări şi completări, Comisia juridică, de disciplină şi imunităţi şi Comisia pentru drepturile omului, culte şi problemele minorităţilor naţionale au fost sesizate spre dezbatere în fond, cu proiectul de Lege pentru modificarea şi completarea Legii nr.35/1997 privind organizarea şi funcţionarea instituţiei Avocatului Poporului, trimis cu adresa nr. PL-x 338 din 17 octombrie.

Potrivit prevederilor art. 75 din Constituţia României, republicată, şi ale art.92 alin. (8) pct. 2, din Regulamentul Camerei Deputaţilor, republicat, cu modificări şi completări, Camera Deputaţilor este prima Cameră sesizată. 

Consiliul Legislativ a avizat favorabil iniţiativa legislativă cu avizul nr.863 din 13 octombrie 2017.

Consiliul Economic și Social a avizat negativ proiectul de Lege, potrivit avizului nr.3767 din 1 august 2017.

Comisia pentru sănătate şi familie şi bărbaţi a avizat favorabil iniţiativa legislativă în şedinţa din 24 octombrie 2017.

Comisia pentru muncă şi protecţie socială a avizat favorabil iniţiativa legislativă în şedinţa din 24 octombrie 2017.

Comisia pentru egalitatea de şanse pentru femei şi bărbaţi a avizat favorabil iniţiativa legislativă în şedinţa din 31 octombrie 2017.

Proiectul de lege are ca obiect de reglementare modificarea și completarea Legii nr.35/1997 privind organizarea și funcționarea instituției Avocatului Poporului, în sensul înființării, în cadrul instituției, a Domeniului pentru protecția și promovarea drepturilor copilului, coordonat de un adjunct al Avocatului Poporului, denumit Avocatul Copilului.

În conformitate cu prevederile art.61 din Regulamentul Camerei Deputaţilor, republicat,  membrii Comisiei pentru drepturile omului  au  dezbătut  iniţiativa legislativă în data de 31 octombrie 2017. Din numărul total de 13 membri ai Comisiei  au participat la şedinţă  10  deputaţi.

La dezbateri au participat în calitate de invitați: Avocatul Poporului, domnul Victor Ciorbea, doamna Gabriela Coman, președintele Autorității Naționale Pentru Protecția Drepturilor Copilului și Adopție (ANPDCA) și domnul George Roman, Director Programe – Organizația Salvați Copiii.

În urma examinării iniţiativei legislative şi a opiniilor exprimate, luând în considerare și avizele sus-menționate, membrii Comisiei pentru drepturile omului, culte şi problemele minorităţilor naţionale au   hotărât, cu unanimitate  de voturi, adoptarea proiectului de Lege pentru modificarea şi completarea Legii nr.35/1997 privind organizarea şi funcţionarea instituţiei Avocatului Poporului, cu amendamente admise,  cuprinse în Anexa, care face parte integrantă din raport.

În conformitate cu prevederile art. 61 din Regulamentul Camerei Deputaţilor, republicat, cu modificări şi completări, membrii Comisiei juridice au examinat această iniţiativă legislativă în şedinţa din  6 noiembrie 2017. 

Membrii Comisiei juridice, de disciplină şi imunităţi au fost prezenţi conform listei de prezenţă. Comisia juridică, de disciplină şi imunităţi a hotărât, cu unanimitate de voturi, să-şi însuşească raportul preliminar de adoptare transmis de către Comisia pentru drepturile omului, culte şi problemele minorităţilor naţionale.
În urma examinării iniţiativei legislative, a documentelor ce o însoţesc, precum şi a opiniilor exprimate, membrii celor două Comisii au hotărât, cu unanimitate de voturi, adoptarea proiectului de Lege pentru modificarea şi completarea Legii nr.35/1997 privind organizarea şi funcţionarea instituţiei Avocatului Poporului, cu amendamentele admise care sunt redate în Anexa la prezentul raport. 
În raport cu obiectul şi conţinutul său, proiectul de lege face parte din categoria legilor organice.

	PREŞEDINTE

Eugen NICOLICEA
	PREŞEDINTE

Iusein IBRAM


	SECRETAR,

Alina-Elena TĂNĂSESCU
	SECRETAR,

 Petre-Florin MANOLE



Consilier parlamentar,





Consilier parlamentar,
Roxana David






Onesia Babeş
ANEXĂ: amendamente admise

	Nr.

crt.
	 Legea nr.35/1997 privind  organizarea  şi funcţionarea  instituţiei Avocatului  Poporului,
	Textul proiectului de Lege
	Text propus de Comisie

(autorul amendamentului)
	Motivare amendament

	1.
	
	Lege pentru modificarea şi completarea Legii nr.35/1997 privind organizarea şi funcţionarea instituţiei Avocatului Poporului


	Nemodificat
	

	2.
	
	Art.I. - Legea nr.35/1997 privind  organizarea  şi funcţionarea  instituţiei Avocatului  Poporului, republicată  în  Monitorul Oficial al României, Partea I, nr.277 din 15 aprilie 2014, cu modificările și completările ulterioare, se modifică și se completează, după cum urmează:


	Nemodificat
	

	3. 
	Art.10.-(1) Avocatul Poporului este asistat de adjuncţi, specializaţi pe următoarele domenii de activitate:

a)  drepturile omului, egalitate de şanse între bărbaţi şi femei, culte religioase şi minorităţi naţionale;

b) drepturile copilului, ale familiei, tinerilor,pensionarilor, persoanelor cu handicap;

c) armată, justiţie, poliţie, penitenciare;

d) proprietate, muncă, protecţie socială, impozite şi taxe.

e) prevenirea torturii și a altor pedepse ori tratamente cu cruzime, inumane sau degradante în locurile de detenție.
	1. Alineatul (1) al articolului 10, se modifică și va avea următorul cuprins:

  „ (1)   Avocatul    Poporului   este  asistat  de  adjuncţi,  specializaţi pe  următoarele domenii  de  activitate:

a) drepturile omului, egalitate   de şanse între bărbaţi şi femei, culte religioase şi minorităţi naţionale;

b) drepturile familiei, tinerilor, pensionarilor,persoanelor cu handicap;

c) protecția și promovarea drepturilor copilului;

d)armată, justiţie, poliţie, penitenciare;

e) proprietate, muncă, protecţie socială, impozite şi taxe.

f) prevenirea torturii și a altor pedepse ori tratamente cu cruzime, inumane sau degradante în locurile de detenție.”
	1. Nemodificat
(1)  Nemodificat
a) Nemodificat
b) Nemodificat
c) apărarea, protecția și promovarea drepturilor copilului;
d)  nemodificat

e) Nemodificat
f) prevenirea torturii și a altor pedepse ori tratamente cu cruzime, inumane sau degradante în locurile de detenție, prin Mecanismul Național de Prevenire.”

Autor: Comisia pentru drepturile omului


	- pentru un spor de rigoare normativă

- pentru o reglementare precisă și clară.



	4.
	
	  2. După articolul 12 se introduc două noi articole, art.121 și 122 , cu următorul cuprins:

  „Art.121 – (1) Domeniul pentru protecția și promovarea drepturilor copilului este coordonat de un adjunct al Avocatului Poporului, denumit în continuare Avocatul Copilului.

(2) Avocatul Copilului, sub coordonarea Avocatului Poporului, acționează în scopul promovării și protejării drepturilor copiilor în vârstă de până la 18 ani, susține și încurajează respectarea și promovarea drepturilor copiilor, în condițiile prezentei legi.

Art.122 – În îndeplinirea mandatului specific domeniului protecției și promovării drepturilor copilului, Avocatul Copilului îndeplinește următoarele atribuții:

a) soluționează sesizările individuale făcute de copii sau de reprezentanți ai acestora, în legătură cu acțiunile instituțiilor publice din domeniul sănătății, educației și protecției speciale a copilului ale oricăror instituții a căror activitate este incidentă domeniului protecției și promovării drepturilor copilului;

b) soluționează orice sesizare în legătură cu încălcarea unuia sau mai multor drepturi ale copilului;

c) promovează conștientizarea drepturilor copilului în rândurile copiilor și adulților;

d) colaborează cu structurile formale ale copiilor și, în măsura în care consideră necesar, sesizează autoritățile competente;

e) formulează propuneri de măsuri menite să încurajeze participarea copiilor la luarea deciziilor care îi privesc;

f) elaborează studii cu privire la exercitarea și respectarea drepturilor copilului și recomandă, dacă este cazul, măsuri pentru respectarea drepturilor copilului la nivel de politici publice și la nivel legislativ, inclusiv prin întocmirea de rapoarte speciale.”


	  2. Nemodificat
 „Art.121 – (1) Domeniul privind apărarea, protecția și promovarea drepturilor copilului este coordonat de un adjunct al Avocatului Poporului, denumit în continuare Avocatul Copilului.

(2)  Avocatul Copilului, sub coordonarea Avocatului Poporului, acționează în scopul apărării, promovării și protejării drepturilor copiilor în vârstă de până la 18 ani, susține și încurajează respectarea și promovarea drepturilor copiilor, în condițiile prezentei legi.

Art.122 – În îndeplinirea mandatului specific Domeniului privind apărarea, protecția și promovarea drepturilor copilului, Avocatul Copilului îndeplinește următoarele atribuții:

a) soluționează sesizările individuale făcute de copii sau de reprezentanți ai acestora, în legătură cu acțiunile instituțiilor publice din domeniul sănătății, educației și protecției speciale a copilului, ale oricăror instituții a căror activitate este incidentă Domeniului privind apărarea, protecția și promovarea drepturilor copilului;

b) nemodificat

c)  Nemodificat
d) Nemodificat
e) Nemodificat
f) Nemodificat
Autor: Comisia pentru drepturile omului
	- pentru respectarea normelor de tehnică legislativă

	5.
	
	3. După alineatul (1) al articolului 13 se introduce un nou alineat, alineatul (11), cu următorul cuprins:

„(11) Avocatul Poporului asigură protecția și promovarea drepturilor copilului prin mijloace specific prevăzute de prezenta lege, prin domeniul pentru protecția și promovarea drepturilor copilului sau, după caz, prin Mecanismul Național de Prevenire.”
	3. Nemodificat
„(11) Avocatul Poporului asigură apărarea, protecția și promovarea drepturilor copilului prin mijloace specific prevăzute de prezenta lege, prin Domeniul privind apărarea, protecția și promovarea drepturilor copilului sau, după caz, prin Mecanismul Național de Prevenire.”. 

Autor: Comisia pentru drepturile omului


	- pentru o reglementare corectă și respectarea normelor de tehnică legislativă

	6.
	
	   Art.II. – Începând cu 1 ianuarie 2018, numărul de personal finanțat potrivit legii se suplimentează cu 18 posturi ale instituției Avocatul Poporului, dintre care 4 posturi la sediul central și câte un post la cele 14 birouri teritoriale.
	   Art.II. – Începând cu data de 1 ianuarie 2018, numărul de posturi finanțate potrivit legii, pentru instituția Avocatul Poporului, se suplimentează cu 18 posturi, dintre care 4 posturi la sediul central și câte un post la cele 14 birouri teritoriale.

Autor:Comisia pentru drepturile omului


	Pentru o exprimare corectă.

	7.
	
	Art.III. - Legea nr.35/1997 privind  organizarea  şi funcţionarea  instituţiei Avocatului Poporului republicată  în  Monitorul Oficial al României, Partea I, nr.277 din 15 aprilie 2014, cu modificările și completările ulterioare, precum și cu cele aduse prin prezenta lege, se va republica în  Monitorul Oficial al României, Partea I, dându-se textelor o nouă numerotare.
	Nemodificat

